title: Iain Mac a' Ghobhainn
text: Iain Mac a' Ghobhainn, pe Iain Crichton Smith (1añ a viz Genver 1928 – 15 a viz Here 1998) a oa ur skrivagner gouezeleg, barzh ha troer diwar ar saozneg e gouezeleg. 
  
  Ganet e voe e Glasc'ho ha desavet en enez Leòdhas. Eno e vevas, adalek e zaou vloaz, gant e vamm intañvez hag e zaou vreur, e kêriadenn Pabail. Studioù saozneg a reas e skol-veur Obar Dheathain (Aberdeen). Goude se e labouras evel kelenner e meur a lec'h e Bro-Skos, e Clydebank, Dumbarton hag Oban, a-raok mont da skrivagner leun-amzer e 1977, pa oa anavezet mat e oberenn dija. Skrivañ a reas kalz barzhonegoù ha meur a romant e gouezeleg hag e saozneg. Treiñ a reas barzhonegoù gouezelek Somhairle MacGill-Eain (Sorley MacLean) e saozneg ha treiñ a reas lod eus e varzhonegoù dezhañ ivez diwar ar gouezeleg e saozneg.
  
  E brezhoneg
  An còmhradh (ar pennad kaoz), danevell lakaet e brezhoneg gant Mikael Madeg, en dastumad Danevelloù gouezeleg a Vro-Skos (Brud Nevez, 1984).
  
  Liammoù diavaez
  BBC: Làrach nam Bàrd: Iain Crichton Mac a' Ghobhainn 
   "Off the Page", video gant Iain Mac a' Ghobhainn 
   Iain Mac a' Ghobhainn - Scottish Poetry Library 
   Iain Mac a' Ghobhainn - BBC 2 Writing Scotland 
  The Contribution of Iain Crichton Smith, Edwin Morgan, ScotLit 23, Winter 2000 
  
  Skrivagnerien Bro-Skos
  Barzhed Bro-Skos
  Skrivagnerien ouezelek
  Skrivagnerien saoznek
  Ganedigezhioù 1928
  Marvioù 1998